b"\n_START_ARTICLE_\nMengxianminita\n_START_SECTION_\nCaracter\xc3\xadstiques\n_START_PARAGRAPH_\nLa mengxianminita \xc3\xa9s un \xc3\xb2xid de f\xc3\xb3rmula qu\xc3\xadmica (Ca,Na)\xe2\x82\x82Sn\xe2\x82\x82(Mg,Fe)\xe2\x82\x83Al\xe2\x82\x88[(BO\xe2\x82\x83)(BeO\xe2\x82\x84)O\xe2\x82\x86]\xe2\x82\x82. Va ser aprovada com a esp\xc3\xa8cie v\xc3\xa0lida per l'Associaci\xc3\xb3 Mineral\xc3\xb2gica Internacional l'any 2015. Cristal\xc2\xb7litza en el sistema ortor\xc3\xb2mbic. Representa un nou tipus d'estructura i una combinaci\xc3\xb3 \xc3\xbanica d'elements. Altres minerals d'estany i bor s\xc3\xb3n la nordenski\xc3\xb6ldina, la tusionita i la vistepita. Es tracta del tercer mineral d'estany i beril\xc2\xb7li despr\xc3\xa9s de la sverige\xc3\xafta i la s\xc3\xb8rensenita.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta al jaciment d'estany polimet\xc3\xa0l\xc2\xb7lic de Xianghualing, al comtat de Linwu de la prefectura de Chenzhou (Hunan, Rep\xc3\xbablica Popular de la Xina). Es tracta de l'\xc3\xbanic indret on ha estat trobada aquesta esp\xc3\xa8cie mineral. Aquest jaciment \xc3\xa9s tamb\xc3\xa9 la localitat tipus d'altres quatres esp\xc3\xa8cies: la balipholita, la ferrotaaffe\xc3\xafta-2N'2S, la hsianghualita i la liberita."